προς το λαρβηνων [εδ]οξεν τωι δημωι αρισταγορας αρισταγορου του ιννιωνος ειπε[ν] επε[ιδ]η παρα λαρβηνων ηκει πρεσβευτης μηνογενης ζη[νωνο]ς [επ]ι τον [τ]ας γεγενημενας τιμας υπο της εαυτου πατριδος τωι τε δ[η]μωι η[μ]ων και τοις εξαποσταλεισιν προς αυτους δικασταις φιλ[ο]κρατη[ι] [δι]ονυσιου σωκρατηι αρκεσιλου αρισταγοραι νευμωνος κα[ι τ]ω[ι] συν[ε]ξαπεσταλμενωι αυτοις γραμματει μοσχωι ζηνοδοτου ο[ς] και επελ[θ]ων επι τον δημον παρεκαλει αποδεξασθαι τε τας τιμας και προνοι[η]σαι οπως αναγορευωνται και παρ ημειν εμ πασι τοις τιθεμενοις υπο του [δ]ημου αγωσιν αναγραφη δε και το ψηφισμα εις στηλην λευκου λιθου και ανατεθη εν τωι επιφανεστατωι τοπωι της αγορας δεδοχθαι τωι δημωι αποκριθηναι λαρβηνοις φιλοις ουσιν και ευνοις διοτι ο δημος αποδεχεται τας τιμας τας γεγενημενας εαυτωι τε και τοις εξαποστα[λ]εισιν προς αυτους ανδρασιν προνοιησει δε και περι του την ανα[γ]ορευσιν γινεσθαι εμ πασιν τοις τιθεμενοις υπο της πολεως αγω[σ]ιν φ[ρο]ντιει δε και υπερ του αναγραφηναι το ψηφισμα εις στηλην [κ]αι ανατεθηναι εν τηι αγοραι καθοτι αυτοι τε γεγραπφασιν και ο πρε[σ]βευτης αυτων παρεκαλει ον και επηνησθαι επι τωι πεποιησθαι [τ]ους λογους μετα πασης σπουδης αποσταληναι δε αυτωι και ξενιον υπο των οικονομων το κατα το ψηφισμα κληθηναι δε αυτον και [υ]πο του στεφανηφορου εις το πρυτανειον επι την κοινην της πολεως υποδοχην ινα δε και η αναγορευσις γινηται των τιμων την ε[π]ιμελειαν ποιεισθωσαν οι αγωνοθεται αιρεθηναι δε και ανδρα ος ε[γ]δωσει κατασκευασαι στηλην εις ην αναγραφησεται τουτο τε το ψηφισμα και το παρα λαρβηνων απεσταλμενον προνοιησει δε και του ανατεθηναι την στηλην εν τηι αγοραι την δε εσομενην δαπανην χορηγησατωσαν οι οικονομοι κομισασθωσαν δε εκ των προσψηφισθησομενων πορων.
IMagn 101.63-90